Document ID: 32003L0101

Id-Direttiva tal-Kummissjoni 2003/101/KE
tat-3 ta' Novembru 2003
li temenda d-Direttiva tal-Kunsill 92/109/KEE dwar il-produzzjoni u l-posizzjonar fis-suq ta' ċerti sustanzi użati fil-produzzjoni illiċita ta' drogi narkotiċi u sustanzi psikotropiċi
(Test b'relevanza għaż-ŻEE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 92/109/KEE ta' l-14 ta' Diċembru 1992 dwar il-produzzjoni u l-posizzjonar fis-suq ta' ċerti sustanzi użati fil-produzzjoni illiċita ta' drogi narkotiċi u sustanzi psikotropiċi [1], kif ġiet emendata mid-Direttiva tal-Kummissjoni 2001/8/KE [2], u partikolarment l-Artikolu 10(3) tiegħu,
Billi:
(1) Fir-rigward l-obligazzjonijiet tal-Komunità skond id-Deċiżjoni tal-Kunsill 90/611/KEE dwar il-konklużjoni, f'isem il-Komunità Ekonomika Ewropea, tal-Konvenzjoni tan-Nazzjonijiet Uniti kontra l-ittraffikar illeċitu ta' drogi narkotiċi u sustanzi psikotropiċi [3], huwa neċessarju li jingħata effett lid-deċiżjoni meħuda mill-Kummissjoni tan-Nazzjonijiet Uniti fuq id-drogi narkotiċi f'Marzu 2001 biex iżżid acetic anhydride u potassium permanganate f'tabella 1 ta' l-Anness tal-Konvenzjoni tan-Nazzjonijiet Uniti ta' l-1988.
(2) Huwa ukoll xieraq li d-Direttiva 92/109/KEE tiġi konformi mar-Regolament tal-Kunsill (KEE) Nru 3677/90 tat-13 ta' Diċembru 1990 li jniżżel miżuri li jiskoraġixxu li ċerti sustanzi li jintuża għall-produzzjoni illiċita ta' drogi narkotiċi u susstanzi psikotropiċi [4], kif l-aħħar emendat mir-Regolament tal-Kummissjoni (KE) Nru 1232/2002 [5].
(3) Potassium permanganate għandu jkun inkluż qalb is-sustanzi mniżżla fil-Kategorija 2 ta' l-Anness I tad-Direttiva 92/109/KEE u mħassra mill-Kategorija 3 ta' dak l-Anness.
(4) Sabiex ikun aċċertat li s-sengħa tal-Komunità ma hijiex affettwata negattivament, limiti għandhom ikunu stabbiliti għall-potassium permanganate kif ukoll għall-acetic anhydride.
(5) Id-Direttiva 92/109/KEE għandha tkun emendata konsegwetament.
(6) Il-miżuri previsti f'din id-Direttiva huma skond l-opinjonji tal-Kumitat stabbilit skond l-Artikolu 10 tar-Regolament (KEE) Nru 3677/90,
ADOTTAT DIN ID-DIRETTIVA:
Artikolu 1
L-Annessi I u II tad-Direttiva 92/109/KEE għandhom ikunu sosstitwiti mit-test li hemm fl-Anness ta' din id-Direttiva.
Artikolu 2
L-Istati Membri għandhom iġibu fis-seħħ il-liġijiet, ir-regolamenti u d-disposizzjonijiet amministrattivi neċessarji biex iħarsu din id-Direttiva mhux aktar tard mill-1 ta' Jannar 2004. Għandhom jgħarrfu lill-Kummissjoni fil-pront.
Meta l-Istati Membri jadottaw dawn id-disposizzjonijiet, għandha jagħmlu riferenza għal din id-Direttiva jew jkunu akkumpanjati b'din ir-riferenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif trid issir din ir-riferenza.
Artikolu 3
Din id-Direttiva għandha tidħol fis-seħħ fl-20 ġurnata wara dik tal-pubblikazzjoni tagħha fil-Ġurnal Uffiċjali ta' l-Unjoni Ewropea.
Artikolu 4
Din id-Direttiva hija indirizzata lill-Istati Membri.
Magħmul fi Brussel, 3 Novembru 2003.

Labels: 3
0
1
11